Á námskeiðinu læra nemendur að sauma leðurtösku . Farið er í gegnum það helsta sem þarf að hafa í huga við töskugerð , þ.e. rennilásaísetning , límingar , strappasaumur , límstyrkingar o.fl . Nemendur koma með helstu saumaverkfæri s.s. saumavél og leðurnál , skæri , tvinna , rennilása ( ef nemendur vilja annan lit en svartann ) , málband , reglustiku , sníðapappír , krít , títiprjóna og litlar klemmur . Einnig er gott að hafa teflonfót á saumavélina til að auðvelda leðursauminn . Efni er selt á staðnum en nemendur geta einnig komið með sitt eigið . Kennari : Helga Rún Pálsdóttir . Lengd námskeið : 1 skipti = 5 klst . Námskeiðsgjald : 14.000 kr. ( 12.600 kr. fyrir félagsmenn ) - efni er ekki innifalið en efniskostnaðurinn í tösku er frá 6.500 kr. - 9.500 kr . Á námskeiðinu læra nemendur að gera einn smáhatt ( samkvæmishatt ) og einn klassískan filthatt . Nemendur koma með helstu saumaverkfæri , s.s. skæri , tvinna , málband , reglustikur , krít , títiprjóna og gott er að hafa fingurbjörg því um er að ræða mikinn handsaum . Efniskostnaður er innifalinn ( 10.500 kr. ) en nemendur geta gjarnan komið með fjaðrir , perlur og annað auka til að skreyta með . Kennari : Helga Rún Pálsdóttir . Lengd námskeiðs : 2 skipti = 10 klst . Námskeiðsgjald : 38.500 kr. ( 34.650 kr. fyrir félagsmenn ) - efni er innifalið . Á námskeiðinu er farið yfir hvernig sápa verður til og hvað þarf af efnum og áhöldum til sápugerðar í föstu formi . Algeng aðferð er kennd en fleiri nefndar . Kennslan hefst á fyrirlestri en að honum loknum er sýnikennsla þar sem gerð er sápa úr jurtafitu sem nemendur fá með sér heim . Námskeið I : Kennari : Þórður Jónsson hjá Sápusmiðjunni . Lengd námskeiðs : 1 skipti = 3 klst . Námskeiðsgjald : 9.400 kr. ( 8.460 kr. fyrir félagsmenn ) - efni er innifalið . Námskeið II : Kennari : Þórður Jónsson hjá Sápusmiðjunni . Lengd námskeiðs : 1 skipti = 3 klst . Námskeiðsgjald : 9.400 kr. ( 8.460 kr. fyrir félagsmenn ) - efni er innifalið . Á námskeiðinu læra nemendur að súta unglambaskinn . Skinn er þvegið , skafið og sett í pækil . Sútuð skinn eru strekkt á plötu og þurr skinn eru pússuð og elt . Hver og einn nemandi fer með skinn heim til að fylgja eftir en einnig er hægt að semja um að fara heim með tilbúið skinn , en því fylgir smávægilegur auka kostnaður . Nemendur þurfa að hafa með sér sulluföt , stígvél , gúmmihanska , hamar og fötu fyrir skinnið . Lengd námskeiðs : 1 skipti = 7 klst . Námskeiðsgjald : 21.600 kr. ( 19.440 kr. fyrir félagsmenn ) - innifalið er unglambaskinn og efni til sútunar . Heimagerð smyrsl eru skemmtileg til eigin nota eða til gjafa . Lengd námskeiðs : 1 skipti = 2 klst . Námskeiðsgjald : 8.700 kr. ( 7.830 kr. fyrir félagsmenn ) - efni er innifalið . Í hverju prjónakaffi kemur gestur og kynnir hugðarefni sitt , oftast eitthvað sem tengist handverki á einhvern hátt . Það er hægt að koma með handavinnuna með sér , eða ekki , og eiga notalegt spjall við starfsmenn HFÍ og aðra félagsmenn . Handavinnudagarnir verða út maímánuð .